وزارتِ تعلیم
مرکزی وزیر تعلیم نے کیرل کے وزیراعلی کے ساتھ ورچوئل طریقے سے پلکڑ میں آئی آئی ٹی کی اہم عمارت کا سنگ بنیاد رکھا، نیلا کامپلکس کا افتتاح کیا
نئی دہلی،23اکتوبر 2020/مرکزی وزیر تعلیم جناب رمیش پوکھریال نشنک اور کیرل کے وزیراعلی جناب پینارائی وجیئن نے آج ایک آن لائن پروگرام کے توسط سے پلکڑ میں آئی آئی ٹی کے اہم کامپلکس کی سنگ بنیاد رکھی اور اس کے ٹرانزٹ نیلا کامپلکس کا افتتاح کیا۔ اس موقع پر، وزیرمملکت برائے داخلہ اور پارلیمانی امور کے وزیر مملکت جناب وی مرلی دھرن کے ذریعہ خیرمقدمی خطاب دیا گیا او رکیرل کے اعلی تعلیم کے وزیر مملکت ڈاکٹر کے ٹی جلیل ، ریاست کے درج فہرست ذات ، قبائل ، پسماندہ طبقے، قانون، ثقافت اور پارلیمانی امور کے وزیر جناب اے کےبالن ، آبی وسائل کے وزیر مملکت جناب کرشن کٹی اور پلکڑ کے رکن پارلیمان جناب شری کانت بھی اس آن لائن تقریب میں موجود تھے۔ آن لائن پروگرام میں آئی آئی ٹی پلکڑ کے بورڈ آف گورننس کے چیئرمین جناب رمیش وینکٹیشورن ، آئی آئی ٹی پلکڑ کے بورڈ آف گورننس کے چیئرمین جناب رمیش وینکٹیشورن، آئی آئی ٹی پلکڑ کے ڈائریکٹر پروفیسر پی بی سنیل کمار اور آئی آٹی پلکڑ کے فیکلٹی ، اسٹاف اور طلبا موجود تھے۔
اس موقع پر اپنے خطاب میں، وزیر موصوف نے کہا کہ انڈین انسٹی ٹیوٹ آف ٹکنالوجی پلکڑ نے سال 2015 میں اعلی تعلیم کے ساتھ اپنی کوشش کے آغاز کے بعد سے تیزی سے ترقی درج کی ہے۔ انسٹی ٹیوٹ نے گزشتہ ڈیڑھ دہائی میں بہت زیادہ ترقی کی ہے اور اب یہ گریجویٹ سطح پر نصابوں کو پورا کرنے کے لئے 640 طالب علموں کا گھر ہے۔ انہوں نے کہا کہ 225 طلبا نے پوسٹ گریجویٹ پروگراموں کے لئے نام درج کیا ہے اور 132 میڈیکل طلبا امیدافزا تعلیمی ماحول میں تعلیم حاصل کررہے ہیں۔ انہوں نے کہا کہ انسٹی ٹیوٹ نے تعلیمی اور ریسرچ میدانوں میں بہت تعاون دیا ہے اور ہمارے وزیراعظم جناب نریندر مودی جی کے نیو انڈیا کی تعمیر کے تصور کو سچ کرنے کے لئے اس میں سرگرم طور سے حصہ لیا ہے۔
وزیر موصوف نے مزید کہا کہ ہائر ایجوکیشن فنڈنگ ایجنسیکو ایچ ای ایف اے میں ریسرچ اور تعلیم بنیادی ڈھانچے کا انتظام کرنے کے لئے 2020 کے بجٹ میں 2200 کروڑ روپے مختص کئے گئے ہیں۔ 34 سالہ پرانے قومی پالیسی (این پی، 1986 کو بدلتے ہوئے حال ہی میں ہماری حکومت کے ذریعہ پیش کی گئی نئی تعلیمی پالیسی این ای پی 2020 پر خصوصی توجہ رکھی گئی ہے۔ وزیر موصوف نے امید ظاہر کی کہ اس طرح کی بنیادی سہولیات کو پورا کرنا نہ صرف ملک کی تعلیمی نظام میں تبدیلی لائے گا بلکہ نئی تعلیمی پالیسی کے موثر نفاذ میں مدد بھی ملے گی۔
اس موقع پر جناب وجیئن نے ادارہ کی مختلف مرکزی اور ریاستی اسپانسرڈ اسکیموں میں اپنی مکمل حمایت اور حصہ داری کے ذریعہ علاقے کی ضرورتوں کو پورا کرنے کے لئے ستائش کی۔ انہوں نے کہاکہ یونیسکو کے عالمی ورثہ مقامات ، مغربی گھاٹ کے پانچ سو ایکڑ کی زمینی حصہ پر ایک مستقل کیمپس کا قیام تعلیم کو فروغ دینے اور ریسرچ کے میدان میں اپنے تعاون سے سماج کو فائدہ پہنچانے کی سمت میں طویل مدتی راستہ طے کرے گا۔
موجودہ دور میں آئی آئی ٹی پلکڑ انجینیئرنگ یعنی سول ، مکینکل ، الیکٹریکل اور کمپیوٹر سائنس میں چار موضوعات میں بی ٹیک پروگرام فراہم کرتا ہے۔ اسکے علاوہ ادارے نے ایم ایس ، ایم ٹیک اور ایم ایس سی سے وابستہ پوسٹ گریجویٹ پروگراموں کا بھی آغازکیا ہے۔ ایم ایس پروگرام کو سال 2017 میں جبکہ ایم ٹیک اور ایم ایس سی پروگراموں کو 2019 میں جوڑا گیا تھا۔ ایم ٹیک پروگراموں کے ذریعہ جیو ٹیکنیکل انجینئرنگ مینوفیکچرنگ اور اشیا انجینئرنگ کمپیوٹنگ اور ریاضی ، ڈیٹا سائنس ، پاورالیکٹرانکس اور پاور سسٹم اور سسٹم ان چپ ڈیزائن جیسے موضوعاتی میدانوں پر گہرا مطالعہ کیا گیاہے ۔ ایم ایس پروگرام انجیئنرنگ کے تمام چار شاخوں میں دستیاب ہے، جبکہ ایم ایس سی پروگرام فزکس، کیمسٹری، سائنس اور حساب میں مطالعہ فراہم کرتا ہے۔ میڈیکل پروگرام سال 2017 میں شروع ہوا اورادارہ کے سبھی 8 موضوعات میں انجینئرنگ میں ہیومنٹیز تک دستیاب ہے۔
م ن۔ ش ت۔ج
Uno-6681
(Visitor Counter : 73